Usuariu discusión:Xabel10 - Uiquipedia

# Usuariu discusión:Xabel10

### De Uiquipedia

Bones Xabel10 tas faciendo artículos ensin el formatu propiu de la Uiquipedia y nun ye la primera vez, asina que camudes la forma de facelos o tendré que bloquiate l'accesu demientres un tiempu o de forma permanente. Puedes echá-y un güeyu a esta páxina [[1]], probar na páxina de pruebes o entrugame a min. Un saludu. --VityUvieu 21:30, 24 Xineru (UTC)

## [editar] Formatu propiu de la Uiquipedia

Nun sé a que te refieres, podíes ser más esplicitu.

Amás que que yo sepa ye la primer vegada que me lo dicen. Asina que nun atalanto esi tonu amenazante. Vengo a collaborar cola Uiquipedia con tola meyor voluntá, asina qu'esi tipu de llinguax qu'emplegues paezme mui fora de llugar.

  Bones, Xabel10. Enantes de nada dicite que creyo que toos tenemos claro que faes les contribuciones cola meyor voluntá y aprovecho p'animate a siguir faciéndolo. Lo que camiento que VityUviéu quier dicite ye qu'hai delles cosines que tovía nun remanes bien al facer los artículos; si te fixes, tolos artículos de la Uiqui entamen pol nome del artículu formando una frase del tipu: "Les meanes ye un barriu...", y con esi nome en negrina. Amás, nun has escaecete de poner siempre la categoría más afayadiza onde pueda amestase l'artículu que tas faciendo, y nun t'olvides tampoco de los interwikis al mesmu artículu n'otres wikipedies, como pue ser la wiki en castellano. Polo demás, paezme que tán aceptablemente bien escritos. Asina qu'ánimu y a siguir contribuyendo. A propósitu, ¿nun podríes fusionar n'unu los artículos rellacionaos col Real Avilés que creasti ( Avilés Sport Club, Real Avilés Industrial y Stadium Avilesino )? Un saludu --Esbardu 22:24, 24 xineru 2007 (UTC)

Hola Esbardu. Gracies poles tos pallabres. Lo d'entamar los artículos en negrina ye verdá que me pasó per altu, agora que lo sé intentaré nun repetir el fallu. Lo de les categoríes y los interwikis, fuí deprendiéndolu col tiempu.

Y sobre'l tema de fusionar pues desplicámelo un poco, ye que nun sé si al fusionalos desaparecen los artículos o como ye. Un saludu. --Xabel10 23:13, 24 xineru 2007 (UTC)

Bones Xabel10. Perdón si te paeció menazante'l tonu quiciás tuvi d'espresame meyor, pero ye qu'amás confundite con otru usuariu anterior que yá diera problemes nesi sen. Un saludu. --VityUvieu 0:36, 25 Xineru (UTC)

  Nun pasa nada entós. Un saludu.--Xabel10 21:04, 25 xineru 2007 (UTC)

Retrieved from "http://ast.wikipedia.org../../../x/a/b/Usuariu_discusi%C3%B3n%7EXabel10_4218.html"

##### Views

- Páxina del usuariu
- Discusión
- Revisión actual

##### Buscar